**PROGRAM STIPENDIRANJA VALJAONICE BAKRA SEVOJNO**

Obaveštavamo studente Begradskog univerziteta da Valjaonica bakra Sevojno pokreće program stipendiranja studenata. U potrazi za kvalitetnim i stučnim kadrovima Valjaonica bakra je odlučila da uz pomoć projekta stipendiranja privuče i zainteresuje studente da svoju karijeru započnu u Valjaonici bakra.

Ideja je da se putem novčanih stipendija za studente treće i četvrte godine i master studija, studenti regrutuju za rad u kompaniji. Projekat stipendiranja je usmeren na studente tehnološko – metalurškog fakulteta, mašinskog fakulteta i studente IT struke (Elektrotehnički, Matematički i Fakultet organizacionih nauka).

 **MI NUDIMO**

* ***Mogućnost zaposlenja:***

Program stipendiranja je zamišljen tako da mladim, uspešnim i ambicioznim studentima pružimo priliku za rad i usavršavanje u našoj kompaniji odmah po završetku studija.

* ***Priliku za razvoj, usavršavanje i napredovanje:***

Naša kompanija je vrlo posvećena razvoju i usavršavanju svih svojih zaposlenih, što znači da bi stipendisti po završetku studija zaposlenjem u našoj kompaniji otvorili vrata razvoju svoje karijere.

Zaposlenjem u našoj firmi stičete mogućnost da primenite praktična znanja stečena tokom studija, da ih upotpunite i nadogradite (“oživite”) praktičnim iskustvom i tako uspešno oblikujete sebe kao profesionalca. Radom u Valjaonici bakra moćićete da proširite postojeća i steknete nova znanja, ali i da postavite sebi nove profesionalne ciljeve.

* ***Rad u timu:***

Timski rad je jedna odlika svih uspešnih kompanija, pa i naše. Svaki pojedinac potiže u timu više nego što bi ikada mogao sam da postigne. Timski rad odlikuje sinergijski odnos više stručnjaka/profesionalaca, a multiperspektivnost pogleda na problem donosi dobro utemeljena i kvalitetno razrađena rešenja. Ono što pojedinac “dobija” radeći u timu je pre svega razmena iskustava i znanja i dobijanje šire perspekive gledanja na stvari, a zadovoljstvo zbog saradnje sa kolegama, uspeha i ostvarenja postavljenih ciljeva dolazi samo kao “šlag na tortu”.

* ***Podršku iskusnih mentora:***

 Svaki novozaposleni u našoj kompaniji dobija jedinstven, i po meri pozicije na koju je postavljen individualizovan, plan (tzv. hodogram) uvođenja u posao. Ovaj plan podrazumeva i da novozaposleni dobije mentora čije znanje i iskustvo treba da bude u službi njegovog osposobljavanja. Sam proces uvođenja u posao se evaluira od početka do kraja a mentorstvo se, po potrebi, može nastaviti i posle toga. Osim toga, svi naši zaposleni su usmereni i vrlo voljni za pružanje podrške novim i mladim kadrovima.

* ***Raznosvrsnost profesionalnih izazova:***

 Zbog karakteristika i specifičnosti proizvodnje u Valjaonici bakra Sevojno koja se pre svega odnosi na raznovrsnost i složenost proizvodnih procesa, svaki od budućih zaposlenih će imati priliku da se, korak po korak, upozna sa svim pogonima i fazama proizvodnje.

**OBAVEZE PRIMAOCA STIPENDIJE**

* Da redovno pohađa nastavu i ispunjava sve obaveze koje ima kao redovan student
* Da sve ispite polaže u rokovima koji su propisani nastavnim planom Fakulteta i redovno upisuje nastavne godine
* Da ukupni prosek na studijama ne bude ispod 8 (osam)
* Nakon završetka studija da zasnuje radni odnos kod Davaoca stipendije i da u radnom odnosu ostane najmanje 5 (pet) godina.

Konkurs za stipendiranje biće otvoren do **12. 05. 2017. godine** i svi zainteresovani studenti se mogu prijaviti putem mail adresa: hr@vbs.co.rs i posao@vbs.co.rs , a dodatne informacije o konkursu mogu dobiti preko osobe za kontakt – Marijana Čvorović (065) 868 4848 ili preko zvaničnog sajta kompanije [www.vbs.co.rs](http://www.vbs.co.rs) . Prilikom konkurisanja obavezno dostaviti i uverenje o redovnom studiranju i uverenje o prosečnoj oceni u toku studija do datuma konkurisanja za stipendiju. Uz prijavu se mogu dostaviti i preporuke sa fakulteta a po želji i motivaciono pismo.